stanford-oval/wikipedia huggingface dataset:
Dolfynstrand

Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: englanti
| Dolfynstrand |
| --- | --- |
 Dolfynstrand
 Koordinaatit: 22°50′07″S, 14°32′25″E 
Valtio:  Namibia
Aikavyöhyke:  UTC+2
 
 {{URL|example.com|optional display text}} 
Infobox OKVirheellinen NIMI-arvo: 
Dolfynstrand (afrikaans: ‘delfiiniranta’) on lomanviettopaikka Namibiassa Atlantin rannalla. Se kuuluu Walvis Bayn vaalipiiriin ja sijaitsee aivan Langstrandin eteläpuolella, n. 17 km Walvis Bayn keskustasta pohjoiseen. Se on Namibian valtatie B2:n varrella. Se on suosittu kalastuspaikka.
Dolfynstrand perustettiin 1970-luvulla, ja siellä asuu muutama sata vakinaista asukasta, mutta lomakausina väestö kasvaa tuhansilla.
Skäftingeholmen

Skäftingeholmen
Pohjoisosan torpan pihamaa
| --- | --- |
Sijainti:  Järfälla Tukholman lääni, Uppland Ruotsi
Vesialue:  Näsfjärden, Mälaren 
Korkein kohta:  30 m mpy. 
Pinta-ala:  37,25 ha
| --- | --- |
Asukasluku:  0 
muokkaa - muokkaa wikitekstiä - muokkaa Wikidataa
Pohjoiskärki lokakuussa 2018
Länsirannan vesilaitos
Skäftingeholmen on Mälarenin itäosassa sijaitseva pieni saari Järfällan kunnassa, joka sijaitsee Tukholman läänissä Ruotsissa.
Maantietoa

Skäftingeholmen sijaitsee Mälarenin itäosassa Näsfjärdenin salmessa ja Görvälnin suulla. Sen pituus on 1,2 kilometriä ja leveys on 600 metriä. Saari on C-kirjaimen muotoinen ja se on keskeltä 130 metriä kapea. Saaren pinta-ala on 37 hehtaaria. Sen pohjoisosaa kutsutaan Skäftingeholmeniksi ja eteläosaa Lövholmeniksi. Nimet tulevat entisistä saarista, jotka ovat kasvaneet maankohoamisen vuoksi yhteen. Saarilla sijaitsi samoja nimiä kantaneet torpat, joiden jäljiltä pihapiirien metsänaukot näkyvät ilmakuvista edelleen. Lövholmenin puolella toimii vesilaitos Görvälnverket, joka toimittaa järvestä puhdistettua vettä ainakin Järfällanin kunnalle.
Saaren suojassa ja sen kapeassa salmessa Skäftingesundetissa sijaitsee puoli kilometriä pitkä pienvenesatama. Mantereelta tulee saarelle silta, joka ylittää salmen Koffsanin saaren kautta. Salmessa sijaitsee pohjoisempana pieni luoto Lilla Koffsan. Saarien pinta-alat ovat vastaavasti 25 aaria ja alle 5 aaria. Viksjönistä tulee venesatamaan ja sillalle tie. Vaikka saarella on vesilaitoksen yhteydessä asuntola ja saaren eteläosassa sijaitsee kaksi vapaa-ajan asuntoa, ei saarella ole kiinteää asutusta. Kunnallinen yhtiö Norrvatten omistaa sekä saaren että saarella sijaitsevan vesilaitoksen.
Skäftingesunde
Näkymä venevalkamaan vuonna 2011
Koffsan ja saaru sillan juurelta katsottuna
Vanha- ja uusi silta sekä vesiputki
Historiaa > Saaren muodostuminen, asutus ja toiminta

Nykyinen saari on aiemmin muodostunut pienistä saarista, jotka ovat myöhemmin maankohoamisen vuoksi muodostaneet kaksi suurempaa saarta. Nämäkin saaret kasvoivat yhteens ja saaren eri puolilla sijaitsi omat maatilat. Norrgården sijaitsi Skäftingenillä ja Södergården Lövholmenilla. Maatiloja alettiin myöhemmin kutsua myös saarten nimillä. Norrgården kuului Görvälns säterille ja se merkittiin vuonna 1616 sen torpaksi. Maatilan viimeinen asukas oli Johan Arvid Jansson, joka viljeli tilaa 51 vuotta vuosina 1899–1950. Tilan rakennukset on myöhemmin purettu ja ne on poltettu palokunnan toimesta. Tilan pihamaalla näkyy edelleen kuusi talonpohjaa, maakellari ja hedelmäpuutarha.
Eteläistä maatilaa alettiin 1820-luvulla kutsua Lövholmeniksi samassa yhteydessä, kun saarelle muutti vuonna 1825 Vamin maatilalta asukkaita. Kirkon penkkien paikkajaon ja veroluetteloiden tietoja yhdistelemällä on kuitenkin päätelty, että saaren eteläinen osa oli asuttu jo 1650-luvulta alkaen. Syntymä- ja kastekirjoissa kulki eteläosien torppa nimellä Lilla Skäftinge 1700-luvun alussa. Myös Koffsanilla on ollut asutusta. Vuonna 1651 toimi Skäftingholmenin etelärannassa krouvi, joka siirtyi 1710-luvulla Koffsanille. Krouvia kutsuttiin aluksi Lövholmeniksi, mutta myöhemmin Viksjöksi. Koffsan on päätynyt Carl von Linnén tieteellisiin muistiinpanoihin keskikesällä 1731 hänen matkallaan matkallaan Uppsalasta Tukholmaan. Tilaisuus tutkimiseen lienee tullut juuri postireitin lepotauolla.
Historiaa > Laivareitti Tukholma–Uppsala

Vanhojen karttojen mukaan tärkeä Tukholman ja Uppsalan välinen venereitti kulki Skäftingesundetin kautta. Jo vuonna 1666 aloitettiin säännöllinen kaupunkien välinen postireitti, joka kulki kolme kertaa viikossa. Vuonna 1822 alkoi reitillä höyrylaivaliikenne, joka aloitettiin kolmella tai neljällä siipiratasaluksella ja jatkettiin myöhemmin potkurilaivoilla. Laivareitti ohitti saaren salmen sijasta sen länsipuolelta. Salmi muuttui vuosisatojen aikana matalaksi, ja kun ensimmäinen silta rakennettiin saarelle vuonna 1928, pystyi salmessa liikkumaan vain pienveneillä. Sillan rakenteita pitkin vedettiin saarelta mantereelle juuri valmistuneelta Görvälnverketin vesilaitokselta alkava vesiputki. Uusin betonisilta, joka rakennettiin edellisen rinnalle, valmistui 1990-luvulla. Kumpikaan silta ei haittaa pienveneliikennettä.
Saaren pohjoisosa vuoden 1701 kartassa. Kannas on piirretty kapeaksi.
Saaren maatilat vuonna 1900
Görvälnin vesilaitos
Vesilaitoksen asunto jäi viimeiseltä asukkaalta
Vesilaitos vuonna 1937
Aiheesta muualla

Kuvia tai muita tiedostoja aiheesta Skäftingeholmen Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Skäftingeholmen
Käännös suomeksi
Diondiori

| Diondiori |
| --- | --- |
 Diondiori
 Koordinaatit: 14°36′43″N, 4°46′27″W 
Valtio:  Mali
Alue:  Moptin alue
Piiri:  Ténenkoun piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  824 km²
Väkiluku (2009):  20 200
Infobox OKVirheellinen NIMI-arvo: 
Diondiori on maalaiskunta ja sen keskuskylä Moptin alueen Ténenkoun piirissä Malissa. Se sijaitsee Nigerjoen sivuhaaran Diakan varrella 25 kilometriä Ténenkousta koilliseen. Kunnassa on 20 200 asukasta (vuonna 2009).
Diondiorin kunnan pinta-ala on 824 neliökilometriä. Se rajoittuu pohjoisessa Ténenkoun piirin Togoré-Coumbén, idässä Togoro Kotian, etelässä Ouro Ardon ja Sougoulbén sekä lännessä Karérin kuntiin. Seutu kuuluu Sahelin vyöhykkeeseen. Puolet kunnasta sijaitsee Nigerin tulva-alueella. Sen läpi virtaavat Diaka ja sen sivuhaarat Mayel, Mayo Combé ja Diougol.
Kuntaan kuuluu 37 kylää. Asukkaat ovat etupäässä fulbeja, bozoja, somonoja ja bambaroita.
Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat hirssi, riisi, durra ja maniokki. Kotieläimiä ovat naudat, lampaat, vuohet, aasit, hevoset ja siipikarja. Lisäksi harjoitetaan käsityöammatteja ja kaupankäyntiä.
Liikennöinti tapahtuu kuivana aikana maitse ja tulva-aikaan vesiteitse. Palveluihin kuuluu viisi alakoulua, yläkoulu sekä koulutus- ja kehittämiskeskus (CED).
Spring Breakers

| Spring Breakers |
| --- | --- |
 Virallinen mainosjuliste
Ohjaaja:  Harmony Korine
Käsikirjoittaja:  Harmony Korine
Tuottaja:  Charles-Marie Anthonioz Jordan Gertner Chris Hanley David Zander
Säveltäjä:  Cliff Martinez Skrillex Gucci Mane
Kuvaaja:  Benoît Debie
Leikkaaja:  Douglas Crise Adam Robinson
Pääosat:  Selena Gomez Vanessa Hudgens Ashley Benson Rachel Korine James Franco
Valmistustiedot
Valmistusmaa:  Yhdysvallat
Tuotantoyhtiö:  A24 Vertigo Films Universal Pictures
Levittäjä:  A24 (tuotantoyhtiö)
Ensi-ilta:   22. maaliskuuta 2013  17. toukokuuta 2013
Kesto:  94 minuuttia
Alkuperäiskieli:  englanti
Budjetti:  5 000 000 dollaria
Tuotto:  31 724 284 dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Spring Breakers on Harmony Korinen käsikirjoittama ja ohjaama yhdysvaltalainen satiirinen rikoselokuva, jonka pääosissa ovat Selena Gomez, Vanessa Hudgens, Ashley Benson, Rachel Korine ja James Franco. Elokuvan maailmanensi-ilta oli Venetsian elokuvajuhlilla syyskuussa 2012. Teatterilevitykseen se tuli Yhdysvalloissa maaliskuussa 2013 ja Suomessa toukokuussa 2013.
Vuonna 2016 Spring Breakers äänestettiin BBC:n kyselyssä tämän vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.
Juoni

Spring Breakers seuraa neljää tyttöä, jotka lähtevät collegen kevättauolla lomalle Floridaan. Matkan he kustantavat ryöstämällä lounaspaikan ja juhlivat perillä estoitta, kunnes jäävät kiinni huumeratsiassa. Paikallinen räppäri Alien (James Franco) maksaa heidät ulos putkasta, ja tyttöjen syöksykierre jatkuu hänen rinnallaan – ainakin niiden, jotka eivät ymmärrä lähteä linja-autolla takaisin kohti kotia.
Näyttelijät

| 0 | 1 | 2 |
| --- | --- | --- |
|  Selena Gomez  | … |  Faith   |
|  Ashley Benson  | … |  Brit   |
|  Vanessa Hudgens  | … |  Candy   |
|  Rachel Korine  | … |  Cotty   |
|  James Franco  | … |  Alien   |
|  Heather Morris  | … |  Bess   |
|  Gucci Mane  | … |  Big Arch   |
|  Emma Holzer  | … |  Heather   |
Aiheesta muualla

Virallinen sivusto (englanniksi)
Spring Breakers Internet Movie Databasessa (englanniksi)
Spring Breakers Box Office Majossa (englanniksi)
Spring Breakers Rotten Tomatoesissa (englanniksi)
Spring Breakers Metacriticissä (englanniksi)
Dolgoje

Dolgoje (ven. Долгое), joka tarkoittaa suomeksi pitkää , on nimenosana monissa paikannimissä.
Dolgoje, maalaiskunta Venäjällä Novgorodin alueella Mošenskojen piirissä
Dolgoje, järvi Venäjällä Pihkovan alueen Bežanitsyn piirissä.
Dolgoje, järvi Venäjällä Pihkovan alueen Opotškan piirissä, Bolgatovan pitäjässä.
Dolgoje, järvi Venäjällä Pihkovan alueen Opotškan piirissä, Prigorodin pitäjässä.
Dolgoje, järvi Venäjällä Pihkovan alueella Strugi-Krasnyjen piirissä Tšorjanajoessa.
Dolgoje, järvi Venäjällä Pihkovan alueella Outovan piirissä Želtšajoessa.
Dolgoje, järvi Venäjällä Pihkovan alueen Pljussan piirissä.
Bolšoje Dolgoje, järvi Venäjällä Pihkovan alueen Outovan piirissä.
Don January

| Don January> Henkilötiedot |
| --- | --- |
Koko nimi:  Donald Ray January
Syntynyt: 20. marraskuuta 1929
Kuollut: 7. toukokuuta 2023 (93 vuotta)
Aiheesta muualla
PGA
Donald Ray "Don" January (20. marraskuuta 1929 – 7. toukokuuta 2023) oli yhdysvaltalainen golfaaja. Hän saavutti PGA Tourilla kymmenen voittoa, joiden joukossa oli yksi major: vuoden 1967 PGA Championship.
January pelasi Ryder Cupissa vuosina 1965 sekä 1977, ja hän sai vuoden 1976 Vardon Trophyn.
January menestyi myöhemmin senioripelaajana. Hän voitti Senior PGA Championshipin vuosina 1979 ja 1982.
Cookin piirikunta (Illinois)

Cookin piirikunta (engl. Cook County) on Yhdysvaltojen Illinois’n osavaltiossa sijaitseva piirikunta. Sen väkiluku oli 5 275 541 vuonna 2020 ja sen pinta-ala on 4 230 neliökilometriä. Piirikunnan hallintokeskus Chicago on myös sen suurin kaupunki.
Väestö

Piirikunnan asukkaista 42,3 prosenttia on valkoisia, 25,3 prosenttia latinalaisamerikkalaisia ja 23,3 prosenttia mustia. 35,4 prosenttia puhuu muita kieliä kuin englantia. 89,4 prosenttia asukkaista on Yhdysvaltain kansalaisia. Piirikunnan väestön keski-ikä on 36,5 vuotta.
Kuvia piirikunnasta

Chicagon kaupunki.
Richard J. Daley Center, jossa sijaitsee piirikunnan virasto.
Aiheesta muualla

Kuvia tai muita tiedostoja aiheesta Cookin piirikunta (Illinois) Wikimedia Commonsissa
Don Gutteridge

Don Gutteridge vuonna 1947.
Donald Joe ”Don” Gutteridge (19. kesäkuuta 1912 – 7. syyskuuta 2008) oli yhdysvaltalainen baseballpelaaja ja -valmentaja. Hän syntyi pienessä Pittsburgin kaupungissa Kansasissa, jossa hänen syntymäpäiväänsä on juhlistettu vuodesta 2006 lähtien vuosittain ”Don Gutteridgen päivänä”.
Gutteridge pelasi Major League Baseball -tasolla aikavälillä 7. syyskuuta 1936 – 9. toukokuuta 1948. Hän oli kakkos- ja kolmospesämiehenä St. Louis Cardinalsissa, St. Louis Brownsissa, Boston Red Soxissa ja Pittsburgh Piratesissa.
Gutteridge toimi pitkään valmentajana Chicago White Soxissa, jonka joukkueenjohtajaksi hän lopulta (1969–1970) eteni. Hän oli kuollessaan 96-vuotias.
Dobroljot

| Dobroljot Добролёт |
| --- | --- |

 Dobroljotin Boeing 737-800.
 IATA: QD  –  ICAO: DBR 
Kutsukoodi:  DOBROLET
Perustettu:  lokakuussa 2013
Lakkautettu:  4. elokuuta 2014
Laivaston koko:  3
Kohteiden määrä:  9
Solmukohdat:  Šeremetjevon kansainvälinen lentoasema
Emoyhtiö:  Aeroflot
Kotipaikka:  Moskova, Venäjä
Avainhenkilö(t):  Andrey Kalmykov
Dobroljot (ven. Добролёт) on venäläinen Aeroflotin hallinnoima halpalentoyhtiö. Se on perustettu 2013 ja suoritti ensimmäiset lentonsa 1. kesäkuuta 2014. Yhtiön tukikohtana on Moskovan Šeremetjevon kansainvälinen lentoasema. Muut kohteet ovat Volgograd ja Krimillä sijaitseva Simferopol. Yhtiön toimitusjohtajana on Vladimir Gorbunov.
Dobroljotin lentolaivastoon kuuluu yksi venäläisvalmisteinen lyhyen matkan Suhoi Superjet 100 -matkustajakone, jossa on paikat 98 matkustajalle, sekä kaksi yhdysvaltalaista Boeing 737-800NG -matkustajakonetta, kummankin kapasiteetti 189 matkustajaa. Kuusi Boeingia oli tilauksessa, ja yhtiön lentoreitistöä suunniteltiin laajennettavaksi, kunnes läntiset talouspakotteet Itä-Ukrainan kriisin vuoksi aiheuttivat sen, että yhtiön oli ajettava toimintansa alas 3. elokuuta 2014. Yhtiö ei kuitenkaan ole konkurssitilassa, vaan voi tulevaisuudessa periaatteessa jatkaa, mikäli talouspakotteet puretaan.
Aiheesta muualla

Kuvia tai muita tiedostoja aiheesta Dobroljot Wikimedia Commonsissa
Don Howe

Don Howe vuonna 1967.
Donald Howe (12. lokakuuta 1935 Wolverhampton, Länsi-Midlands, Englanti – 23. joulukuuta 2015) oli englantilainen jalkapalloilija, manageri ja valmentaja.
Pelaajana Howe edusti West Bromwich Albionia 1952–1964 ja Arsenalia 1964–1966. West Bromwich Albionille hän pelasi 379 ottelua ja Arsenalille 74. Hän teki otteluissa yhteensä 18 maalia. Managerina hän edusti muun muassa West Bromwich Albionia 92 ottelussa, Arselania 99 ottelussa ja Queens Park Rangersia 61 ottelussa.
Stan Smyl

| Stan Smyl |
| --- | --- |
 Stan Smylin jäädytetty pelinumero Vancouver Canucksin kotihallin katossa.
Henkilötiedot
Koko nimi:  Stanley Phillip Smyl
Syntynyt: 28. tammikuuta 1958 (ikä 66) Glendon, Alberta
Kansalaisuus:   Kanada
Jääkiekkoilija
Pelipaikka:  laitahyökkääjä
Maila:  oikea
Pituus:  178 cm
Pelaajaura
Pääsarjaura:  1978–1991
Seurat:  Vancouver Canucks (NHL)
NHL-varaus:  40. varaus, 1978 Vancouver Canucks
Valmennusura
Vuodet:  1991–2004
Seurat:  Vancouver Canucks Syracuse Crunch Kansas City Blades Manitoba Moose
Stanley Phillip "Stan" Smyl (s. 28. tammikuuta 1958 Glendon, Alberta) on kanadalainen entinen ammattilaisjääkiekkoilija, pelipaikaltaan laitahyökkääjä.
Pelaajaura > Juniorivuodet

Ennen ammattilaisuraansa Smyl pelasi yhden kauden (1974–75) Bellingham Blazersissä BCJHL:ssä (British Columbia Junior Hockey League) ja kolme täyttä kautta (1975–1978) New Westminster Bruinsissa WCHL:ssä (Western Canada Hockey League). Smyl oli voittamassa Bruinsissa kolmea WCHL:n mestaruutta ja kahta Memorial Cupin mestaruutta (1977 ja 1978) eli Canadian Hockey Leaguen mestaruutta.
Smyl teki viimeisellä ja pisteiden valossa parhaalla WCHL-kaudellaan runkosarjassa 76 tehopistettä 53:ssa ottelussa, 29 maalia ja 47 syöttöpistettä, ja pudotuspeleissä 35 tehopistettä 20:ssä ottelussa, 14 maalia ja 21 syöttöpistettä. Vuoden 1978 Memorial Cup -turnauksessa hän iski 14 tehopistettä viidessä ottelussa, neljä maalia ja kymmenen maalisyöttöä. Hänet palkittiin vuonna 1978 Memorial Cup -turnauksen arvokkaimpana pelaajana (Stafford Smythe Memorial Trophy) ja hänet valittiin myös turnauksen tähdistökenttään.
Pelaajaura > NHL-ura

Smyl sai NHL-varauksen kesäkuussa 1978, kun Vancouver Canucks varasi hänet numerolla 40 varaustilaisuuden kolmannella kierroksella. Hän teki NHL-debyyttinsä saman vuoden lokakuussa ottelussa, jossa Canucks kohtasi Colorado Rockiesin. Smyl pelasi NHL-tulokaskaudellaan 62 runkosarjaottelua, joissa hän teki 38 tehopistettä, 14 maalia ja 24 syöttöpistettä, ja hän oli näin seuransa neljänneksi paras pistemies. Läpimurtonsa hän teki seuraavalla kaudella, jolla hän oli Canucksin paras pistemies tehtyään 77:ssä ottelussa 78 tehopistettä, 31 maalia ja 47 maalisyöttöä. Hänet palkittiin kauden jälkeen Canucksin seuran sisäisillä palkinnoilla CP Air President's Cup (seuran arvokkain pelaaja) ja Cyclone Taylor Trophy (seuran arvokkain pelaaja, kannattajien valinta). Hän voitti samat palkinnot myös kahdesti myöhemmin, molemmat kausina 1982–83 ja 1985–86.
Smyl pelasi koko NHL-uransa Canucksissa ja toimi vuosina 1982–1990 seuran kapteenina (hän päätti itse jättää kapteenin tehtävät ennen viimeisen kautensa alkua). Hänen pelaajauransa kohokohtana voidaan pitää Canucksin etenemistä ensimmäistä kertaa Stanley Cupin loppuotteluihin vuonna 1982. Smyl hän oli pudotuspeleissä 1982 seuransa toiseksi paras pistemies Thomas Gradinin jälkeen 18:lla tehopisteellä. Canucks hävisi New York Islandersia vastaan pelatun loppuottelusarjan suoraan voitoin 4–0. Smyl lopetti pelaajauransa vuonna 1991. Hänen viimeisiä kausiaan haittasivat loukkaantumiset, hän pelasi kahdella viimeisellä NHL-kaudellaan alle 50 ottelua.
Smyl pelasi NHL-urallaan yhteensä 896 runkosarjaottelua, joissa hän teki 262 maalia ja antoi 411 maaliin johtanutta syöttöä. NHL-pudotuspeleissä hän teki 41:ssä ottelussa 33 tehopistettä, 16 maalia ja 17 syöttöä. Hän oli kahdella kaudella Canucksin paras pistemies, kauden 1979–80 lisäksi kaudella 1982–83, jolla hän kokosi NHL-uransa parhaat tehot, 38 maalia ja 50 maalisyöttöä 74:ssä runkosarjaottelussa. Jäähyminuutteja Smylille kertyi runkosarjaotteluissa 1556, eniten jäähyminuutteja hän keräsi kaudella 1979–80 (204 minuuttia). Smyl piti uransa päättymisen jälkeen hallussaan useita Canucksin seuraennätyksiä (muun muassa eniten maaleja tehnyt pelaaja, eniten pisteitä tehnyt pelaaja ja eniten otteluita pelannut pelaaja), mutta muut paitsi seuran syöttöennätys (411 syöttöpistettä)on myöhemmin rikottu.
Pelaajaura > Maajoukkue

Smyl edusti Kanadaa kerran jääkiekon maailmanmestaruuskilpailuissa, vuonna 1985, jolloin hän oli voittamassa MM-hopeaa.  Hän pelasi myös vuoden 1978 alle 20-vuotiaiden MM-kilpailuissa, joissa Kanada voitti pronssia.
Pelaajauran jälkeen

Lopetettuaan pelaajauransa Smyl tuli vuonna 1991 nimetyksi Canucksin valmennusryhmään apuvalmentajaksi. Hän toimi tehtävässä kahdeksan vuoden ajan. Vuosina 1999–2004 Smyl toimi päävalmentajana Canucksin farmiseuroissa, 1999–2000 Syracuse Crunchissa AHL-liigassa, 2000–2001 Kansas City Bladesissä IHL-liigassa ja vuosina 2001–2004 Manitoba Moosessa AHL:ssä. Parhaaksi saavutukseksi päävalmentaja-ajalta jäi Moosen vieminen AHL:n pudotuspelien toiselle kierrokselle vuonna 2003. Vuodesta 2004 lähtien Smyl on toiminut Canucksin organisaatiossa pelaajakehityksen johtajana (Director of Player Development).
Marraskuussa 1991 Vancouver Canucks jäädytti Smylin pelinumeron, numeron 12. Stan Smyl on ensimmäinen pelaaja, jonka numeron Canucks on virallisesti jäädyttänyt.
Yksityiselämä

Stan Smyl on naimisissa ja hänellä on kaksi tytärtä ja yksi poika.
Aiheesta muualla

Stan Smylin esittely tilastot sivustolla legendsofhockey.net
Smylin esittely Vancouver Canucksin verkkosivuilla (Arkistoitu – Internet Archive)
Sorvalampi (Kouvola, Vuolenkoski)

| Sorvalampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola, Iitti
Koordinaatit:  61°06′17″N, 26°16′23″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Karijärven valuma-alue (14.94)
Laskujoki:  Pöytjoki Rautjärveen 
Järvinumero:  14.945.1.007
Mittaustietoja
Pinnankorkeus:  86,3 m  
Pituus:  210 m  
Leveys:  80 m  
Rantaviiva:  0,483 km  
Pinta-ala:  1,109 ha  
Saaria:  ei saaria 
 fiSorvalampi 
Sorvalampi  on Kymenlaaksossa Kouvolassa ja Iitissä Uimilan lähellä sijaitseva lampi.
Maantietoa

Lampi on 210 metriä pitkä, 80 metriä leveä, ja sen pinta-ala on 1,1 hehtaaria. Lammella ei ole kartan mukaan saaria.  Sen rantaviivan pituus on 500 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Karijärven valuma-alueella (14.94), jonka Rautjoen valuma-alueeseen (14.945) se kuuluu. Lammen vedenpinnan korkeus on 86,3 metriä mpy.
Dobropilljan piiri

| Dobropilljan piiri Добропільський район, Добропольский район |
| --- | --- |
 Piiri Donetskin alueen kartalla.
 Lippu:  Vaakuna
 Koordinaatit: 48.486°N, 37.039°E 
Valtio:  Ukraina
Alue:  Donetskin alue
Perustettu:  12.2.1935
Hallinto:  
 – hallinnollinen keskus:  Dobropillja (30 186 as., 2017)
Pinta-ala  ():   km²
 – maa:  949,0 km²
Väkiluku (2017 (arvio)):  15 695
 
dobropol-rayon-rada.blogspot.com
Dobropilljan piiri (ukr. Добропільський район, Dobropilskyi raion, ven. Добропольский район, Dobropolski raion) on hallinnollinen piiri Ukrainan Donetskin alueella. Piirin hallinnollinen keskus on Dobropilljan kaupunki (ukr. Добропілля; 30 186 as., 2017), joka ei kuitenkaan kuulu piiriin vaan muodostaa oman kaupunkipiirinsä lähitaajamiensa kanssa.
Ukrainan ortodoksisen kirkon (Moskovan partriarkaatti) Uspenskin kirkko Svjatohorivkan taajamassa.
Ukrainan tilastokeskus arvioi Dobropilljan piirin väkiluvuksi 15 695 (1.1.2017). Piiri on maaseutuvaltainen, kaupunkilaisiksi väestöstä tilastoitiin ainoastaan Svjatohorivkan kaupunkityyppisen taajaman asukaat (Святогорівка, 1 880 as.).
Aiheesta muualla

Kuvia tai muita tiedostoja aiheesta Dobropilljan piiri Wikimedia Commonsissa
Piirihallinnon sivusto (ukrainaksi) (esim. dobropolrda.blogspot.com)
Skjoldin kirkko

| Skjoldin kirkko Skjold kyrkje |
| --- | --- |
 Kirkko vuonna 2008.
Sijainti:  Vindafjord, Norja
Kirkkokunta:  Norjan kirkko
Hiippakunta:  Stavangerin hiippakunta
Rakentamisvuosi:  1999
Suunnittelija:  Nils Vikanes
Materiaali:  kivi
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Skjoldin kirkko (norj. Skjold kyrkje) on Vindafjordin kunnassa Rogalandin läänissä Norjassa sijaitseva kahdeksankulmainen kivikirkko vuodelta 1999. Se rakennettiin vuonna 1992 tulipalossa tuhoutuneen puisen edeltäjänsä tilalle.
Kuvia

Vanha Skjoldin kirkko valmistui 1887 ja paloi 1992.
Aiheesta muualla

Kuvia tai muita tiedostoja aiheesta Skjoldin kirkko Wikimedia Commonsissa
Domvraínanlahti

| Domvraínanlahti> Κόλπος Δομβραίνης |
| --- | --- |
  Domvraínanlahti 
Koordinaatit:  38°11′50″N, 22°58′50″E
Sijainti:  Boiotia, Keski-Kreikka
Valtio:  Kreikka
Merialue:  Joonianmeri, Välimeri
Vesialue:  Korintinlahti
Domvraínanlahti (kreik. Κόλπος Δομβραίνης, Kólps Domvraínis) on lahti Korintinlahden pohjoisrannan itäosassa Kreikassa. Se on saanut nimensä hieman sisämaassa lahden rannasta sijaitsevasta Domvraínan kylästä.
Domvraínanlahden rannat kuuluvat Thívan kuntaan Boiotian alueyksikössä. Lahden suulla sijaitsee kolme saarta, jotka ovat lännestä itään Foniás, Gkrompoloúra ja Makrónisos eli Díporta. Sisempänä lahdessa sijaitsee neljäs saari, Kouvéli eli Koúvelos.
Dennery (kunta)

Denneryn kunnan sijainti Sain Lucialla
Dennery on kunta Saint Lucian itärannalla. Sen pinta-ala on 69,7 km2 ja väkiluku oli 12 876 vuonna 2002. Pääelinkeinot ovat kalastus sekä limanpavut, banaanit ja muut trooppiset hedelmät.
Saint Lucian kunnat
Anse-la-Raye
Canaries
Castries
Choiseul
Dennery
Gros-Islet
Laborie
Micoud
Soufrière
Vieux-Fort
Dion Syrakusalainen

Dion (408–354 eaa.) oli Sisilian Syrakusan tyranni. Hän oli Hipparinoksen poika ja Dionysios I:n velipuoli.
Nuoruudessaan Dion oli Platonin ihailija ja oppilas. Dionysios oli kutsunut Platonin Syrakusaan, ja Dion pyrki kaikin keinoin edistämään sitä, että tyranni omaksuisi Platonin oppeja ihannevaltiosta ja -hallitsijasta. Dionysios kuitenkin loukkaantui Platonin opeista ja määräsi vuonna 388 eaa. Platonin palaamaan Ateenaan.
Myöhemmin Dion nousi nuoremman Dionysioksen neuvonantajaksi ja kutsui Platonin uudelleen Syrakusaan. Lopulta Dionysios ja Dion kuitenkin riitaantuivat, ja myös Platon joutui jälleen poistumaan maasta.
Dion kuoli ateenalaisen Kallippoksen salamurhaamana.
Aiheesta muualla

Plutarkhos: Dionin elämä teoksesta Kuuluisien miesten elämäkertoja (englanniksi)